text: Русата Златка: Откакто Георги е с мен, не е губил мач - inews.bg
  Русата Златка: Откакто Георги е с мен, не е губил мач 17.04 | 09:47
  Плеймейтката определено му носи късмет
  Секси изкусителката Златка Райкова определено носи късмет на своя приятел – ММА боеца Георги Валентинов. Тези дни той се сдобил с поредната важна победа, при която надвил един доста сериозен противник – англичанина Джош Колинс.
  "Откакто е с мен, не е губил мач", заяви блондинката в "Здравей, България" по Нова тв.
  По въпроса за това дали са правили вече планове отношенията им да станат по-сериозни, двамата отговарят малко уклончиво. Георги е категоричен, че му е рано за деца, докато Златка признава, че са обсъждали подобна възможност, само че без да конкретизират.
  "След като сме заедно, значи се чувствам добре. Не се лишаваме от нищо, живеем спокойно", допълни още изкусителката.
  В момента Златка се е захванала да разработва нещо ново. Какво е то, обаче предпочита да не споделя засега, за да не предупреждава конкуренцията. Единственото, което издаде, е, че става въпрос за частен бизнес, чисто женски.